laion/Wikipedia-Exotic huggingface dataset:
גיליס

האם התכוונתם ל... אליזבת גיליס – שחקנית אמריקנית אליסטר גיליס – זמר סקוטי הרולד גיליס – רופא מנתח ניו זילנדי, שנודע כאבי ענף הכירורגיה הפלסטית יוסף גיליס – מתמטיקאי ישראלי מרים גיליס-קרליבך – פרופסור לחינוך ישראלית שמואל גיליס – המטולוג ישראלי גאליס
וקטור מצב

האם התכוונתם ל... וקטור מצב קוונטי – מצב של מערכת במכניקת הקוונטים וקטור מצב גאוגרפי – תיאור מיקום ותנועת גוף במרחב הגאוגרפי
וקטור מצב (גאוגרפי)

וקטור מצב המתאר מצב גאוגרפי הוא קבוצה של נתונים המתארים את המצב המדויק אודות מיקומו של אובייקט במרחב וכן תיאור התנועה שלו. מתוך וקטור כזה ניתן, בעזרת חישובים מתמטיים לשערך את מיקום האובייקט ותנועתו בנקודות שונות בזמן, בעבר או בעתיד. וקטור מצב גאוגרפי מכיל בדרך כלל שבעה אלמנטים. שלושה המתארים מיקום, שלושה המתארים מהירות ואחד המתאר נקודה בציר הזמן. אם מתארים מיקום במרחב R N {\displaystyle \mathbb {R} ^{N}} ‏N-ממדי אז וקטור המצב x {\displaystyle {\textbf {x}}} שייך למרחב R 2 N {\displaystyle \mathbb {R} ^{2N}} . x ( t ) = ( x 1 ( t ) x 2 ( t ) x 3 ( t ) v 1 ( t ) v 2 ( t ) v 3 ( t ) ) T {\displaystyle \mathbf {x} (t)=(x_{1}(t)\;\;x_{2}(t)\;\;x_{3}(t)\;\;v_{1}(t)\;\;v_{2}(t)\;\;v_{3}(t))^{T}} או בפשטות: x ( t ) = ( r ( t ) v ( t ) ) {\displaystyle \mathbf {x} (t)={\binom {\mathbf {r} (t)}{\mathbf {v} (t)}}} כאשר: r = ( x 1 x 2 x 3 ) T {\displaystyle \mathbf {r} =(x_{1}\;x_{2}\;x_{3})^{T}} מתאר את וקטור המיקום v = r ˙ = ( v 1 v 2 v 3 ) T {\displaystyle \mathbf {v} ={\dot {\mathbf {r} }}=(v_{1}\;v_{2}\;v_{3})^{T}} מתאר את וקטור המהירות. לנוכח החופש הקיים בבחירת מערכת צירים עבור המיקום, וקטור מצב יכול להיות מבוטא במגוון של מערכות צירים (כגון NED,‏ ECEF ואחרים).
אברהם בנימין זאב המבורג

הרב אברהם בנימין זאב (וולף) המבורג (נודע גם בראשי התיבות אוה"ב, גרמנית: Wolf Hamburger;‏ כ"ז בטבת תק"ל, 24 בינואר 1770 – ד' בסיוון תר"י, 15 במאי 1850) היה ראש ישיבת פיורדא, מבכירי רבני אשכנז בראשית המאה ה-19. נולד בפיורדא לר' אליעזר אהרן ולקריינע אנסבך, אביו וסבו היו מפרנסי הקהילה, ואמו באה ממשפחת נידערווערן והייתה בתו של אב"ד שוויינפורט. אביו היה נינו של רבי יששכר ברמן סג"ל פרנקל, שייסד את ישיבת העיר, ודודו היה רבי אריה ליב ברלין מקאסל. אביו מת בהיותו תינוק, בכ"ו בחשוון ה'תקל"ב, ואמו, שנישאה מחדש, עברה לגור לצד בעלה באמסטרדם והותירה את בנה להתחנך במוסדות הקהל בפיורדא. למד בישיבת פיורדא קודם תחת רבי צבי הירש חריף, חתנו של רבי רפאל הכהן כ"ץ, ואחר כך מאב"ד העיר משולם זלמן כהן (מהרז"ך) (גר'). ב-1 בספטמבר 1789 נישא לרחל מרים כהן, ילידת פראג ונכדתו של הגביר שמואל לוקא. ב-1799 מינה אותו המהרז"ך למחליפו בראשות הישיבה: בשנים הבאות סירב להצעות לשמש כאב"ד המבורג ומגנצא ונותר במקומו. בשעה שישיבות אשכנז נסגרו בזו אחר זו, הצליח לשמור על המוסד שלו כמרכז התורה המסורתי האחרון בארץ: ב-1824, אף כי הייתה רחוקה מימי הזוהר שלה במאה ה-18 כששהו בה מאות לומדים, עוד נמצאו בה שמונים-ושמונה תלמידים. הרב המבורג ניהל מערכה קשה נגד ניסיונות השלטונות להכליל לימודי חול בישיבה. ב-1820, כשנפטר המהרז"ך, שימש כמחליפו בפועל אך על המשרה התנהל מאבק ארוך שנים. מועמדה של סיעת הרפורמה בקהילה, שתבעה לימודי חול ואקולטורציה, היה תלמידו לשעבר יצחק לוי. ביולי 1824 נסגרה הישיבה לראשונה בצו השלטונות עקב הסירוב להכנסת מקצועות כלליים. הם חזרו בהם לאחר מחאה גדולה שקמה. ב-1826 ניסה לודוויג הראשון, מלך בוואריה להפוך את המוסד לסמינר מודרני להכשרת רבנים ומורים אך היוזמה נכשלה למול סירוב ראש הישיבה. באפריל 1828 היא נסגרה בפעם השנייה, באופן סופי. הרב המבורג הוסיף להעביר שיעורים במחתרת בביתו, עד שנאסר עליו לעשות כן ב-1830. באותה שנה הסתיים המאבק על הרבנות, ולוי קיבל את משרת האב"ד. ב-1832 ניסה הרב לעתור נגד האיסור שהוטל עליו, אך ועד הקהילה שנשלט עתה על ידי מתנגדיו דחה את בקשתו בהצהרה כי "צו המניעה היה הצעד החכם ביותר שנקט מלכנו." עם סגירת הישיבה פנו חלק מתלמידיו, כמו הרב יצחק דב הלוי במברגר, לישיבת וירצבורג בה נקט הרב אברהם בינג קו פשרני לגבי לימודים באוניברסיטה. ב-1836 השתתף באספה שכינסה המלכות באנסבאך לגבי זכויות היהודים, שם ייצג את האורתודוקסים בין יהודי פיורדא. בשנים אלה ניצב מולו עוד תלמיד-לשעבר שנעשה לרב רפורמי מפורסם, דוד איינהורן. שני חיבוריו העיקריים היו שו"ת 'שער הזקנים' ו'שמלת בנימין'. נפטר ב-1850 ונקבר בפיורדא. בנימין שלמה המבורגר, הישיבה הרמה בפיורדא, מכון מורשת אשכנז, בני ברק תש"ע, כרך ג', ובפרט עמ' 35–111. מדיה וקבצים בנושא אברהם בנימין זאב המבורג בוויקישיתוף Hamburger, Wolf בתוך: Julius Carlebach, Michael Brocke, Biographisches Handbuch der Rabbiner: Die Rabbiner der Emanzipationszeit in Den Deutschen, Böhmischen und Großpolnischen Ländern 1781-1871, Walter de Gruyter, 2004. דוד הלחמי, רבי בנימין וולף המבורג מפיורדא, חכמי ישראל, תל אביב תשי"ח, חלק א', עמ' רפ"ד, באתר אוצר החכמה (צפייה מוגבלת למנויים) ספריו שער הזקנים - חלק ב-א, ‏זולצבאך ה'תק"ץ, באתר היברובוקס שמלת בנימין חלק א-ג, ‏פירט ה'ת"ר, באתר היברובוקס אברהם בנימין זאב וולף המבורג (1770-1850), דף שער בספרייה הלאומית ב"ש המבורגר, הישיבה הרמה בפיורדא, עמ' 36.
חוסה אצ'גראי

חוסה אצ'גראי (בשם מלא בספרדית: José María Waldo Echegaray y Eizaguirre;‏ 19 באפריל 1832 – 14 בספטמבר 1916) היה מחזאי ספרדי, מתמטיקאי, כלכלן ופוליטיקאי, זוכה פרס נובל לספרות (יחד עם פרדריק מיסטרל). אצ'גרי נולד במדריד, למד באוניברסיטת מורסיה ובאוניברסיטת מדריד והקדיש את עצמו למתמטיקה ולמכניקה ומאוחר יותר לכלכלה פוליטית ולשאלות מסחר. הוא פרסם מאמרים ומחקרים בנושאים האלה. במהפכת 1868 התחיל להיות פעיל גם בשטח הפוליטי. נבחר כציר לפרלמנט ואחרי כן היה שר לעבודות ציבוריות ולכספים וייסד את הבנק של ספרד. בשנת 1873 התמנה לתפקיד גבוה במשרד החינוך וכעבור שנה פרש, עבר משבר אישי, היגר לפריז והקדיש את עצמו לספרות. המחזה הדרמטי הראשון הוצג בשנת 1874, שנה לאחר הגירתו לפריז, ותורגם מאז לשפות רבות. הוא חיבר למעלה משישים מחזות שהוצגו על הבימות בספרד. גם הדרמה השנייה, שהוצגה כעבור שנה, זכתה להצלחה רבה. השיא היה בדרמה השלישית, שנכתבה בחרוזים והעניקה לו את תהילתו בספרד ובעולם. מחזותיו מושפעים מאלכסנדר דיומא וגם מאיבסן. אצ'גרי הצטיין באקספוזיציה וריתק את הקהל בעזרת מקוריותו ושנינותו. פרס נובל לספרות הוענק לו בשנת 1904 על: "פעילותו הספרותית המזהירה והמקיפה, שהודות לה הצליח להחיות את המסורת הגדולה של הדרמה הספרדית במורה עצמאית ומקורית". עם היד על החרב (1875) En el puño de la espada או שיגעון או קדושה (1877) O locura ó santidad בחיק המוות (1879) En el seno de la muerte המפתה הגדול (1881) El gran galeoto. המחזה עובד בשנת 1908 למחזה שהועלה בברודוויי בשם "כל העולם ואשתו" (The World and His Wife) ובשנת 1920 הפך לסרט אילם בשם זהה. מוות על השפתים (1890) הבן של דון חואן (1892) El hijo de Don Juan המכובד (1895) El estigma כתם שמנקים (1895) Mancha que limpia הספק (1898) La duda האל המטורף (1900) El loco Dios זכרונות (1917) Recuerdos מדיה וקבצים בנושא חוסה אצ'גראי בוויקישיתוף חוסה אצ'גראי, באתר פרס נובל (באנגלית) חוסה אצ'גראי, באתר "Find a Grave" (באנגלית) חוסה אצ'גראי, באתר אנציקלופדיה בריטניקה (באנגלית) כתבי חוסה אצ'גראי בפרויקט גוטנברג (באנגלית) חוסה אצ'גראי, במסד הנתונים הקולנועיים IMDb (באנגלית)
הלן דוויט

הלן דֶווִיט (באנגלית: Helen DeWitt, נולדה ב-1957, טקומה פארק, מרילנד, ארצות הברית) היא סופרת אמריקאית שחיה בברלין. היא חיברה את הרומנים The Last Samurai‏ (2000), Your Name Here‏ (2007), ו-Lightning Rods‏ (2012). ספריה טרם תורגמו לעברית. דוויט נולדה להורים שעבדו בשירות הדיפלומטי של ארצות הברית, ולכן גדלה בעיקר באמריקה הלטינית (מקסיקו, ברזיל, קולומביה, ואקוודור). לאחר שהות קצרה במכללת סמית', למדה דוויט לימודים קלאסיים באוניברסיטת אוקספורד, והשלימה שם תואר ראשון ולאחריו תואר דוקטור בלימודים קלאסיים. לדבריה, דוויט התאכזבה מאוקספורד, ולאחר שהשלימה את לימודי הדוקטור חדלה מלעסוק בלימודים קלאסיים, כדי להתרכז בכתיבה. היא נאלצה לעסוק בעבודות מזדמנות, בהן מזכירוּת, עבודה במכבסה, וזבנוּת בדאנקן דונאטס, כדי לפרנס את עצמה בזמן שעבדה על כתבי יד שונים. היא מספרת שכתב היד שהצליחה לפרסם לימים תחת השם "הסמוראי האחרון" היה כתב היד ה-50 במספר שחיברה. באוקספורד פגשה חוקר לימודים קלאסיים בשם דייוויד, ונישאה לו. מקץ כמה שנים התגרשו. דוויט מוצאת את תהליך ההוצאה לאור מתסכל במיוחד. בראיונות שונים, וכן בבלוג שלה, היא מספרת על תסכול יוצא דופן מהקושי לתקשר עם מוציאים לאור ועל התכתבויות ארוכות וסיזיפיות על פרטים שונים ביצירתה. דוויט ניסתה להתאבד בגיל 19 בשל תסכול מוקדם מניסיון לפרסם משהו שכתבה. בהמשך חייה ניסתה להתאבד מספר פעמים נוספות. בשנת 2007 עקרה לברלין כדי להתרכז בכתיבה. דוויט ידועה בעיקר בשל רומן הביכורים שלה, The Last Samurai ("הסמוראי האחרון"), שפורסם באנגלית בשנת 2000. (אין כל קשר לסרט בעל השם הזהה הסמוראי האחרון. הספר תורגם אך טרם יצא לאור בעברית.) הרומן עוסק בבלשנית אינטלקטואלית שמגדלת ילד כאם חד-הורית, ומתרכז בהתפתחותו האינטלקטואלית של הילד, בסקרנותו הרבה, בחינוכו (בין היתר באמצעות צפייה חוזרת ונשנית בסרט שבעת הסמוראים של אקירה קורוסאווה), בחיפושו אחר אב טוב מזה שזימן לו הגורל, ובקשיים הכרוכים בקיום חיי רוח פעילים וסקרניים, לנוכח מצוקות פרנסה ועוינות אנטי-אינטלקטואלית מצד החברה. בשנת 2012 פרסמה רומן שני, Lightning Rods. הרומן הוא סאטירה "בסגנון המפיקים של מל ברוקס" על תרבות העבודה האמריקאית ועל הטרדה מינית. כתב היד הושלם בשנת 1999, אך דוויט התקשתה למצוא לו מוציא לאור במשך למעלה מעשור. דוויט ממשיכה לפרסם נתחים מכתבי יד שלה בכתבי עת שונים, וכמו כן פרסמה בשנת 2014 סיפור קצר בשם "Climbers" אשר עוסק באידיאלים האמנותיים לעומת המציאות המסחרית של חיי הסופר. הסיפור פורסם בכתב העת הארפר'ס מגזין. מדיה וקבצים בנושא הלן דוויט בוויקישיתוף אתר האינטרנט הרשמי של הלן דוויט (באנגלית) הלן דוויט, ברשת החברתית אקס (טוויטר) הלן דוויט, ברשת החברתית LinkedIn הלן דוויט, הבלוג הרשמי הבלוג של דוויט (באנגלית) דף ביוגרפי (אנגלית) באתר הוצאת And Other Stories. ג'יימס מקגוון, "After 50 attempts, Helen DeWitt's brainy prose gets brawny cash advances", בעיתון The Ottawa Citizen,‏ 15 באוקטובר 2000. "It's Good To Be Pragmatic: An Interview with Helen DeWitt", בכתב העת Los Angeles Review of Books. ריאיון עם דוויט (אנגלית) באתר BoingBoing.net. "Climbers"‏, Harper's Magazine, כרך 329, גיליון 1974.
דרג אופרטיבי מס' 1

דרג אופרטיבי מס' 1 (ברומנית: eșalonul I operativ), הידוע גם בשם האשלון המיוחד, הייתה יחידה צבאית מיוחדת שהוקמה ברומניה, לקראת כניסתה למלחמת העולם השנייה. דרג אופרטיבי מס' 1 הוקמה ופעלה במסגרת השירות החשאי הרומני וראשית פעילותה הייתה בהכנות וביצוע פרעות יאשי. בראש היחידה עמד תחילה אאוג'ן קריסטסקו Eugen) Cristescu) ולאחר מכן יון ליסייביץ (Ion Lisievici). היחידה פעלה במתכונת דומה לאינזצגרופן והייתה מתואמת עם הגרמנים באמצעות המאיור הגרמני דובר הרומנית אלכסנדר שטרנסקי (Alexandr von Stranschi) והקולונל הרומני יונסקו מיקנדרו (Ionescu Micandru). לפי דיווח של בראונשטיין, תושב יהודי מיאשי, היחידה, שכונתה בפי היהודים "הגסטאפו הרומני", הגיעה ליאשי כשבועיים לפני הפרעות והמרכז שלה הוקם ברחוב פקוררי, בקרבת היציאה מהעיר. במקום זה הם חימשו פורעים רבים בנשק שסופק ישירות על ידי שירות המודיעין המיוחד והיה מחוץ לכל בקרה צבאית או משטרתית. ברחוב פקוררי התגורר ז'וניוס לקה (קרוב משפחתו של ראדו לקה), עוזר ראש המשרד הסטטיסטי של שירותי המודיעין ביאשי והוא סיפק לקריסטסקו את כל המידע על המוקדים והמרכזים היהודים ביאשי. שלוש קבוצות מבצעיות (echipe), שנשלחו מבוקרשט לקחו חלק בביצוע הפרעות ביאשי. ז'אן אנצ'ל, הקדמה לרצח – פרעות יאסי, 29 ביוני 1941, הוצאת יד ושם, 2003, עמ' 13–20. ALEXANDRU FLORIAN, Memoria publică și capacanele actului de justiţie. (ברומנית) ז'אן אנצ'ל, הקדמה לרצח – פרעות יאסי, 29 ביוני 1941, הוצאת יד ושם, 2003, עמ' 13
מאזן ערוץ

מאזן ערוץ (באנגלית: link budget) הוא חישוב סך כל התוספות והגריעות ממשדר, דרך תווך (קו תמסורת, חלל פתוח, סיב, גלבו ועוד) אל עבר מקלט במערכת טלקומוניקציה. הוא כולל את הירידה בעוצמה כתוצאה מעבר הגל בתווך, את שבח האנטנה, וכן נחיתות כתוצאה מהכבל המזין וגורמים אחרים. ניחות אקראי בערוץ כגון הבהובים (אנ'), נלקחים בחשבון על ידי הוספת מרווח בהתאם לצפי של ההשפעה מבחינת עצמה. גודל המרווח הנדרש ניתן להפחתה על ידי טכניקות שונות כגון גיוון אנטנות (אנ') וFHSS המשוואה הפשוטה של מאזן ערוץ נראית כך: ניחות (dB) - תוספות (dB) + עוצמת שידור (dBm) = עוצמה במקלט (dBm) במשוואה לעיל, מכיוון שדציבל נמדד בסולם לוגריתמי, פעולת חיבור במשוואה מקבילה להכפלה של היחסים המספריים במערכות קרינה אלקטרומגנטית שמכילות חישוב קו ראייה (Line-of-sight), המקור העיקרי לניחות הוא ירידה של עצמת האות עקב התפשטות אחידה, הפרופורציונלית ביחס הפוך לריבוע המרחק (בהתפשטות גאומטרית). משוואת מאזן ערוץ הכוללת את ההשפעות, ומבוטאת לוגריתמית, עשויה להיראות כך: P R X = P T X + G T X − L T X − L F S − L M + G R X − L R X {\displaystyle P_{RX}=P_{TX}+G_{TX}-L_{TX}-L_{FS}-L_{M}+G_{RX}-L_{RX}\,} כאשר: P R X {\displaystyle P_{RX}} = עוצמה נקלטת (dBm) P T X {\displaystyle P_{TX}} = עוצמה משודרת (dBm) G T X {\displaystyle G_{TX}} = שבח אנטנה של המשדר (dBi) L T X {\displaystyle L_{TX}} = ניחות משדר (קו תמסורת, מחברים...) (dB) L F S {\displaystyle L_{FS}} = ניחות מרחבי או ניחות נתיבי (dB) L M {\displaystyle L_{M}} = ניחותים נוספים (מרווח הבהוב, ניחות גוף, אי התאמה פולרית, אחרים...) (dB) G R X {\displaystyle G_{RX}} = שבח אנטנה של המקלט (dBi) L R X {\displaystyle L_{RX}} = ניחות מקלט (קו תמסורת, מחברים...) (dB) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
הענק

האם התכוונתם ל... יצירות: הענק הירוק (The Incredible Hulk, "האלק") – דמות בדיונית של גיבור-על המופיעה בסדרת חוברות קומיקס ביקום מארוול קומיקס; נוצרה על ידי הכותב סטן לי והמאייר ג'ק קירבי והופיעה לראשונה ב-1962 הענק (סרט, 2003) – סרט קולנוע משנת 2003 המבוסס על הענק הירוק הענק הירוק (סרט, 2008) – סרט משנת 2008 הענק הירוק (סדרת טלוויזיה) – סדרת טלוויזיה משנת 1978-1982 המחרוזת (הענק) – סיפור קצר מאת הסופר הצרפתי גי דה מופאסאן אישים: פול וייט ג'וניור – מתאבק אנדרה הענק – מתאבק מקצועי אחר: הענק הירוק (קוקטייל) – משקה אלכוהול
פליפ סונדרס

פיליפ "פליפ" סונדרס (באנגלית: Phillip "Flip" Saunders;‏ 23 בפברואר 1955 - 25 באוקטובר 2015) היה מאמן כדורסל ובעלים חלקי של קבוצת מינסוטה טימברוולבס מליגת ה-NBA. סונדרס אימן את הטימברוולבס וכן את הקבוצות דטרויט פיסטונס ווושינגטון ויזארדס. סונדרס נולד בקליבלנד, אוהיו. בליגת התיכונים קלע סונדרס 32 נקודות בממוצע למשחק וזכה בפרס השחקן המצטיין של אוהיו. מאוחר יותר שיחק סונדרס באוניברסיטת מינסוטה שם פתח בחמישייה ב-101 משחקים מתוך 103 בהם שיחק. ביחד עם קווין מקהייל, ריי ויליאמס ומייקל תומפסון הוביל את האוניברסיטה למאזן הטוב ביותר שלה אי פעם, 24-3. סונדרס החל את קריית האימון שלו בקולג' הלותרני של גולדן ואלי (Golden Valley Lutheran College). בארבע עונות צבר עם המכללה מאזן של 92-13, כולל 56-0 במשחקי בית. ב-1981 מונה לתפקיד עוזר המאמן באוניברסיטת מינסוטה בה שיחק ולמד לפני כן. לאחר חמש עונות במינסוטה שימש במשך שתי עונות כעוזר מאמן באוניברסיטת טולסה. סונדרס החל לאמן בליגת ה-CBA בעונת 1988/89 בקבוצת ראפיד סיטי טרילרס. לאחר מכן עבר סונדרס לקבוצת לה קרוס קאטבירדס שם אימן במשך חמש עונות (1989-1994), וזכה פעמיים באליפות. בעונת 1994/95 אימן את סו פולס סקייפורס. לאחר שבע עונות בליגת ה-CBA היו לסונדרס 253 ניצחונות, 2 אליפויות (1990, 1992) וזכה פעמיים בפרס מאמן העונה (1989, 1992). סונדרס הצטרף למינסוטה טימברוולבס ב-11 במאי 1995 בתור ג'נרל מנג'ר. ב-18 בדצמבר 1995 מונה למאמן הקבוצה במקומו של ביל בלייר. סונדרס הוביל את הקבוצה לפלייאוף ראשון בתולדותיה בעונת 1996/97, שהייתה העונה המלאה הראשונה שלו כמאמן NBA, ולמאזן הטוב ביותר של המועדון אי פעם, 50-32, בעונת 1999/2000 (הישג זה שופר בהמשך). אחרי ההצלחה של עונת 2003/04, בה הגיעה הקבוצה לגמר המערב, הקבוצה התקשתה לנצח בעונת 2004/05, ולראשונה מזה תשע עונות נותרה מחוץ לפלייאוף. ב-12 בפברואר 2005 פוטר סונדרס והוחלף בקווין מקהייל. סונדרס הצטרף לדטרויט פיסטונס והחליף את לארי בראון בתפקיד המאמן ב-21 ביולי 2005. תחת הדרכתו של סונדרס העמידה הקבוצה שיא מועדון חדש לניצחונות בעונה הסדירה וסיימה עם מאזן 64-18. סונדרס אימן את נבחרת המזרח במשחק האולסטאר של עונת 2006 שנערך ביוסטון, טקסס. סונדרס פוטר ב-3 ביוני 2008 לאחר שהפסיד לבוסטון סלטיקס בגמר המזרח. מנהל הקבוצה, ג'ו דיומרס, נימק את הפיטורים בכך שלטענתו הקבוצה זקוקה ל"קול חדש". ב-14 באפריל 2009 מונה בונדרס למאמן וושינגטון ויזארדס. שכרו הוערך בכ-18 מיליון דולר לארבע עונות. סונדרס פוטר ב-24 בינואר 2012 והוחלף ברנדי ויטמן. מאזנו הכולל של סונדרס בוושינגטון הוא 51-130. ב-6 ביוני 2014 חזר סונדרס לאמן את מינסוטה טימברוולבס בפעם השנייה. ב-29 באפריל 2012 הצטרף סונדרס לבוסטון סלטיקס בתור יועץ. ב-3 במאי 2013 מונה סונדרס לנשיא מינסוטה טימברוולבס. ב-5 ביוני 2014 מונה סונדרס למאמן הקבוצה. סונדרס נשוי לדבי, להם ארבעה ילדים. בנו ראיין מאמן את מינסוטה טימברוולבס מליגת ה-NBA (בה אימן פליפ סונדרס בעצמו ובנו ראיין שימש כעוזרו). לטענתו, הוא עמד כ-18 מטרים מהתרסקות גשר מיסיסיפי ב-1 באוגוסט 2007. ב-25 באוקטובר 2015 נפטר סונדרס בגיל 60 ממחלת הסרטן. מדיה וקבצים בנושא פליפ סונדרס בוויקישיתוף פרופיל, באתר Sports-Reference פרופיל באתר ה-NBA פליפ סונדרס, באתר "Find a Grave" (באנגלית)
מביוס

האם התכוונתם ל... אוגוסט פרדיננד מביוס (Möbius) - מתמטיקאי ואסטרונום גרמני טבעת מביוס – בטופולוגיה, צורה דו-ממדית שיש לה צד אחד בלבד פונקציית מביוס – פונקציה אריתמטית המוגדרת על המספרים הטבעיים ותלויה בפירוק לגורמים של המספר שעליו היא פועלת נוסחת ההיפוך של מביוס – נוסחה המשמשת בקומבינטוריקה העתקת מביוס – פונקציה מרוכבת אריק מביוס (Mabius) - שחקן קולנוע וטלוויזיה אמריקאי פאול יוליוס מביוס (Möbius) - פסיכיאטר וסופר גרמני מוביוס (Mœbius) - שם העט הידוע של הקומיקסאי ז'אן ז'ירו
המל המפסטד (מחוז בחירה לפרלמנט הבריטי)

המל המפסטד (באנגלית: Hemel Hempstead) הוא מחוז בחירה לבית הנבחרים הבריטי. הציבור במחוז בוחר נציג אחד לפרלמנט. חבר הפרלמנט הנוכחי מטעם המחוז הוא מייק פנינג. מחוז הבחירה חופף למחוז הבחירה מזרח אנגליה לפרלמנט האירופי. המחוז הוא חלק ממחוז הרטפורדשייר. לקראת הבחירות הכלליות בבריטניה בשנת 1997, החליטה ועדת הגבולות לפצל את מחוז מערב הרטפורדשייר לשניים:דרום מזרח הרטפורדשייר והמל המפסטד, על מנת לשקף את מסת האוכלוסייה מסביב ללונדון.
עוזי לבנת

עוזי לבנת הוא קצין צה"ל בדרגת אלוף-משנה שפיקד על שייטת 13. עם גיוסו לצה"ל התנדב לבנת לשייטת 13 ושנתיים אחר-כך השלים את הכשרתו כלוחם במסלול של הקומנדו הימי. לאחר מכן השלים קורס קצינים ושב ליחידה כמפקד צוות. בהמשך מילא תפקידי פיקוד נוספים ביחידה ולחם במלחמת ההתשה ובמלחמת יום הכיפורים. לאחר מכן שימש כמפקד בית הספר להכשרות של שייטת 13. בשנת 1981 מונה למפקד שייטת 13 בדרגת סא"ל ופיקד עליה בין היתר במלחמת לבנון הראשונה. בהמשך מילא תפקידי פיקוד נוספים בחיל הים בדרגת אל"ם מיולי 1987 עד יולי 1989 היה מפקד בסיס אשדוד. בנו הוא השחיין שי לבנת. מייק אלדר, שייטת 13 - סיפורו של הקומנדו הימי, ספרית מעריב, 1993. מדיה וקבצים בנושא עוזי לבנת בוויקישיתוף יוסי מלמן, פעולות היבשה של השייטת, הארץ, ‏ 07.09.1997, כפי שהועלה באתר פרש. משה זונדר, גברים במלכודת, מעריב, 27.10.2000. חדשות נענע, נשקלות תביעות כנגד צה'ל בעקבות דו"ח שמגר, באתר nana10‏, 26 ביולי 2001. זאב אלמוג, ‏זרוע הים במלחמת שלום הגליל, מערכות גיליון 413, יולי 2007, עמ' 19-11 .
משכנא

משכנא היה יישוב יהודי בתקופת בית שני, המשנה והתלמוד בגליל התחתון, אשר שכן על אם הדרך בין טבריה וציפורי. שם היישוב השתמר בשם החורבה הנמצאת בסמוך מצפון למחלף גולני, ח'רבת מסכנה, אשר על שמה נקרא צומת גולני טרם מלחמת העצמאות "צומת מסכנה". היישוב נזכר מספר פעמים בתלמוד הירושלמי, בין היתר בקשר להיותו ממוקם פחות או יותר באמצע הדרך שבין טבריה לציפורי, ואכן, לצד החורבה נותרו עד ימינו שרידים של הדרך הרומית העתיקה שחצתה את הגליל התחתון. כך, לדוגמה, מובאת בתלמוד המחשה למשל "תעזבנו יום יעזבך יומיים", תוך אזכור היישוב: ”לשנים שיצאו אחד מטבריא ואחד מציפורין ופגעו זה בזה בחדא משכנא, לא הספיקו לפרוש זה מזה עד שהלך זה מיל וזה מיל נמצאו רחוקין זה מזה שני מילין”. היישוב נזכר גם לעניין העדפת בית דין בטבריה על פני בית דין בציפורי: ”זה אומר בטיבריא וזה אומר בציפורי, באינון דהוון יתיבין בחדא משכנא, מן הכא להכא שבעה מילין מן הכא להכא תשעה מילין”. משמעות שם היישוב הוא "האוהל" בארמית. אורי ברגר: דו"ח חפירות באזור חורבת משכנא מאוגוסט 2013, באתר רשות העתיקות. תלמוד ירושלמי, מסכת ברכות, פרק ט', הלכה ה'. תלמוד ירושלמי, מסכת סנהדרין, פרק ג', הלכה ב', תרגום לעברית: "זה אומר בטבריה וזה אומר בציפורי - (נאמר) לגבי אלו שהיו יושבים במשכנא זו, (כאשר) מכאן לשם (טבריה) שבעה מיל, ומכאן לשם (ציפורי) תשעה מיל". ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
טמנדואה

טמנדואה (שם מדעי: Tamanadua), ידוע גם בשם דוב נמלים בינוני (גם שם של אחד המינים בסוג), הוא סוג של דוב נמלים שכולל שני מינים שחיים ביבשת אמריקה: דוב נמלים בינוני (Tamandua tetradactyla) דוב נמלים מקסיקני (Tamandua mexicana) שני המינים בסוג ניזונים מפרוקי-רגליים, בעיקר נמלים וטרמיטים. בעוד דוב הנמלים הבינוני חי על הקרקע דוב הנמלים המקסיקני מעדיף לחיות על עצים. מדיה וקבצים בנושא טמנדואה בוויקישיתוף טמנדואה, באתר ITIS (באנגלית) טמנדואה, באתר NCBI (באנגלית) טמנדואה, באתר Animal Diversity Web (באנגלית) טמנדואה, באתר האנציקלופדיה של החיים (באנגלית) טמנדואה, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
צב ים רידלי

צב ים רידלי (שם מדעי: Lepidochelys kempii), ידוע גם כצב ים אטלנטי וצב ים רידלי של קמפ, הוא מין של צב ים שחי בשטח מצומצם מאוד במערב האוקיינוס האטלנטי, במפרץ מקסיקו. הוא צב ים נדיר ביותר ומצוי בסכנת הכחדה חמורה כתוצאה מציד, זיהום, איבוד סביבת מחיה, איבוד חופי קינון, והלכדות ברשתות דייגים. בצעירותם הם חיים בתוך אצות שצפות במים ומספקות להם הגנה. הם ניזונים מקיפודי ים, מדוזות, סרטנים, דגים, אצות וצמחי ים אחרים. הם צבי ים קטנים יחסית, ומגיעים לאורך של 60-90 סנטימטר ומשקל של 45 קילוגרם. צב ים זה תואר על ידי סמואל גארמן ב-1880. מדיה וקבצים בנושא צב ים רידלי בוויקישיתוף צב ים רידלי, באתר ITIS (באנגלית) צב ים רידלי, באתר NCBI (באנגלית) צב ים רידלי, באתר GBIF (באנגלית) צב ים רידלי באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
CBU-97 נשק מונחה סנסורים

CBU-97 (באנגלית גם: Sensor Fused Weapon - SFW) היא פצצת מצרר נגד ריכוזי שריון מתוצרת חברת טקסטרון דיפנס, ארצות הברית. ניתן להוסיף לפצצונות ערכת זנב לתיקון מסלול שמשפרת את הדיוק והופכת אותה לנשק מונחה מדויק המסומל CBU-105. פצצת CBU-97 מורכבת ממיכל מעטפת SUU-66/B ובתוכו מסודרות 10 פצצות BLU-108/B. בכל פצצה ארבעה תתי חימושים בצורת דיסקה (skeet) חודרי שריון, ובסך הכל ארבעים תתי חימוש. תתי החימוש מאתרים טנקים, נגמ"שים ורק"ם אחר על ידי חיישן טרמי המתביית על חום המנוע, ויורים לעברו קלע שחודר אותו. בשנת 1999 הובאו פצצות CBU-97 עם כוחות נאט"ו אל מבצע "שילוב כוחות" בקוסובו אך לא נעשה בהן שימוש. השימוש המתועד הראשון היה ב-2 באפריל 2003 על ידי האמריקאים במלחמת עיראק. ייתכן שערב הסעודית עשתה שימוש בפצצות CBU-105 בתקיפה בתימן בתחילת מאי 2015. החשד שהסעודים השתמשו בפצצה זו מתבסס על מציאת נפלים של תת-חימוש BLU-108/B באזור התקיפה, אולם חימוש זה מזווד גם בטיל AGM-154 שגם הוא נמצא בשימוש הסעודים. ארצות הברית ארצות הברית CBU-97 ו־CBU-105 הודו הודו בשנת 2010 הודיעה ארצות הברית כי מכרה 512 פצצות CBU-105 לשימש על מטוסי היגואר שלה ערב הסעודית ערב הסעודית CBU-105 איחוד האמירויות הערביות איחוד האמירויות הערביות CBU-105 קוריאה הדרומית קוריאה הדרומית CBU-105 עומאן עומאן CBU-105 טורקיה טורקיה באוקטובר 2004 הודיעו האמריקאים כי במסגרת עסקת שדרוג למטוסי הF-16 של טורקיה הם יתאימו את המטוסים לנשיאת פצצות CBU-105 וימכרו לטורקים פצצות מסוג זה. הפצצה CBU-97 מושלכת ממטוס אל אזור המטרה. מעל למטרה מיכל המעטפת מתפרק ומפזר את תתי החימוש BLU-108/B. תתי החימוש BLU-108/B מתפזרים באוויר ומתייצבים באמצעות מצנח המצנח מתנתק ונדלק מנוע שמסובב את תתי החימוש BLU-108/B באוויר ומקנה להם יציבות מהכח הצנטריפוגלי של הסיבוב גדל הפיזור של תתי החימוש BLU-108/B ונשלפים מתוכו תתי החימוש הקטנים הדיסקות שבתת החימוש סורקות כלפי מטה באמצעות שני חיישנים: לייזר שמחפש שינויים בפני השטח (אם ניתן לזהות בליטה בגובה 2 מטר בנקודה מסוימת, כנראה יש שם טנק), ואינפרה אדום שמחפש שינויים בחתימת החום של השטח. כשהחיישנים מזהים מטרה, הדיסקה מתפוצצת ומשגרת חודרן קלע קינטי (EFP בדומה למטען קלע) שחודר את המטרה שזוהתה, ורסס היקפי שנועד לפגיעה בבני אדם ומטרות רכות. לאחר זמן מוגדר, אם החיישנים לא זיהו מטרות כל תתי החימושים מתפוצצים. ONE BOMB KILLS 40 TANKS us air force CBU 105 וידאו שמסביר את דרך הפעולה של הפצצה "לא כל פצצה - טיפשה" נועם אופיר, אתר חיל האוויר. Arabische Bodentruppen im Jemen? (גרמנית) דיווחים בתימן: כוח קרקעי ראשון של הקואליציה הסעודית נחת במדינה - וואלה חדשות, באתר וואלה, 3 במאי 2015
מרוץ הלילה של נייקי

מרוץ הלילה של נייקי הוא מרוץ עממי למרחק של 10 ק"מ, המתקיים בערים שונות בעולם מאז שנת 2007. המרוץ מאורגן על ידי חברת נייקי, ומלווה באפקטים של תאורה, עמדות השמעת מוזיקה קצבית ומסיבות. בתל אביב התקיים המירוץ לראשונה ב-31 באוגוסט 2008 ומאז התקיים מדי שנה עד שנת 2013. בשנת 2013 השתתפו במירוץ בתל אביב כ-22 אלף רצים, כאשר מספר המסיימים הרשמי היה 18,697. היה זה המירוץ האחרון שנייקי ארגנה בישראל. מאז, עיריית תל אביב לוקחת תחת חסותה את ארגון מרוץ הלילה, ללא קשר לנייקי, והוא נקרא מרוץ הלילה של תל אביב. יש המותחים ביקורת על כך שחברת נייקי מנצלת את המירוץ כפרסומת תוך שימוש באצנים החובבים. אחת הטענות היא שלא כבמרוצים עממיים אחרים, מחויבים המשתתפים ללבוש את חולצת המירוץ. כמו כן קוראים מתנגדי הגלובליזציה ותרבות הצריכה להחרמת התחרות כחלק מקריאתם לחרם כללי על החברה. בעקבות המחאה בישראל על מרוץ הלילה של נייקי, ועל המחיר הגבוה הנקבע עבורו, אורגן בישראל מרוץ לילה פתוח על ידי רצים חובבים, והוא היה נערך בסמיכות לתאריך מרוץ הלילה של נייקי. Ynet, הערב: 22 אלף רצו במירוץ נייקי בתל אביב, באתר ynet, 29 באוקטובר 2013. מבט למרוץ, באתר raceview.net למשל http://alllies.org/blog/archives/2786#.VVJCYI5Viko ערך זה הוא קצרמר בנושא אתלטיקה. אתם מוזמנים לתרום לוויקיפדיה ולהרחיב אותו.